CELEX: 62018TN0305
Language: hu
Date: 2018-05-16 00:00:00
Title: T-305/18. sz. ügy: 2018. május 16-án benyújtott kereset – Klyuyev kontra Tanács

201806220471970572018/C 240/633052018TC24020180709HU01HUINFO_JUDICIAL20180516545411T-305/18. sz. ügy: 2018. május 16-án benyújtott kereset – Klyuyev kontra Tanács
 ---documentbreak--- C2402018HU5410120180516HU00635415412018. május 16-án benyújtott kereset – Klyuyev kontra Tanács
   (T-305/18. sz. ügy)2018/C 240/63Az eljárás nyelve: angol
      Felek
   
   
      Felperes: Andriy Klyuyev (Donyeck, Ukrajna) (képviselők: B. Kennelly QC, J. Pobjoy Barrister, R Gherson és T. Garner Solicitors)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék semmisítse meg:
   
            —
         
         
            az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról szóló, 2018. március 5-i (KKBP) 2018/333 tanácsi határozatot (HL 2018. L 63., 48. o.), valamint
         
      
            —
         
         
            az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról szóló, 2018. március 5-i (EU) 2018/326 tanácsi végrehajtási rendeletet (HL 2018. L 63., 5. o.),
         
      ezen intézkedések felperesre vonatkozó részében.
   
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
            1.
         
         
            Az első, arra alapított jogalap, hogy a Tanács értékelési hibákat követett el annak megállapításakor, hogy teljesültek a felperes vitatott határozat 1. cikkének (1) bekezdésébe és a vitatott rendelet 3. cikkének (1) bekezdésébe való felvételével kapcsolatos kritériumok.
         
      
            2.
         
         
            A második, arra alapított jogalap, hogy a Tanács megsértette a felperesnek az EUSZ 2. és EUSZ 3. cikkel összefüggésben értelmezett EUSZ 6. cikkben, valamint az Európai Unió Alapjogi Chartája 47. és 48. cikkben szereplő jogait annak feltételezésével, hogy a felperessel szemben Ukrajnában tanúsított bánásmód tiszteletben tartotta az alapvető emberi jogokat.
         
      
            3.
         
         
            A harmadik, arra alapított jogalap, hogy a Tanács megsértette a felperes védelemhez, megfelelő ügyintézéshez és hatékony bírói jogvédelemhez való jogát.
         
      
            4.
         
         
            A negyedik, arra alapított jogalap, hogy a Tanács indokolatlanul és aránytalanul megsértette a felperes tulajdonhoz és jóhírnévhez való jogát.